Source: http://docplayer.fi/59658740-Vastine-valtuustoaloitteeseen-jatekuljetusten-reittipoikkeamamaksun-poistaminen-siilinjarven-kunnan-alueelta.html
Timestamp: 2018-11-14 05:19:14+00:00
Document Index: 14404541

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

VASTINE VALTUUSTOALOITTEESEEN / JÄTEKULJETUSTEN REITTIPOIKKEAMAMAKSUN POISTAMINEN SIILINJÄRVEN KUNNAN ALUEELTA - PDF
Download "VASTINE VALTUUSTOALOITTEESEEN / JÄTEKULJETUSTEN REITTIPOIKKEAMAMAKSUN POISTAMINEN SIILINJÄRVEN KUNNAN ALUEELTA"
1 Tekninen lautakunta Kunnanhallitus Kunnanvaltuusto VASTINE VALTUUSTOALOITTEESEEN / JÄTEKULJETUSTEN REITTIPOIKKEAMAMAKSUN POISTAMINEN SIILINJÄRVEN KUNNAN ALUEELTA Tekltk Liite 11 Heikki Jääskeläinen ja 29 muuta valtuutettua jättivät valtuustoaloitteen, jossa vaaditaan ryhtymään pikaisesti toimenpiteisiin ns. reittipoikkeamamaksun poistamiseksi Siilinjärven kunnan alueelta keskitetyssä jätteenkuljetuksessa. Perusteluina todetaan, että nykyinen järjestelmä loukkaa suuresti yhdenvertaisuutta ja asettaa haja-asutusalueiden asukkaat veronmaksajina eriarvoiseen asemaan taajamien asukkaiden kanssa. Kunnan vastuulla olevan jätehuollon järjestäminen Jätelain mukaan kunnan on järjestettävä joko omana toimintanaan taikka yhteisöä tai yritystä käyttäen asumisessa syntyneen jätteen sekä siihen rinnastettavan julkisen toiminnan jätteen kuljetus (kunnan järjestämä jätteenkuljetus). Asumisessa syntyvänä jätteenä pidetään mm. vakinaisessa ja vapaa-ajan asunnossa sekä maatilan asuinrakennuksessa syntyvää jätettä. Vakituisilla ja vapaa-ajan asuinkiinteistöillä on velvollisuus liittyä kunnan järjestämään jätteenkuljetukseen. Siilinjärven kunta toteuttaa vastuullaan olevaa jätehuollon järjestämistä Siilinjärven sekä 18 muun kunnan omistaman jätehuoltoyhtiön Jätekukko Oy:n kautta. Kunnat ovat sopineet yhtiön ja kuntien vastuista sekä yhteistoiminnasta osakassopimuksella, jossa todetaan mm. seuraavia asioita: yhtiön tehtävänä on huolehtia jätehuollon järjestämisestä teknisesti ja taloudellisesti edullisella tavalla loppusijoitettavien jätteiden kuljetushinnat määräytyvät alueellisen kilpailun pohjalta (reittipoikkeamamaksut koskevat loppusijoitettavia jätteitä) kuntien velvollisuutena on huolehtia, että niiden jätehuoltomääräykset ovat yhtiön toimintaan vaikuttavilta osiltaan samansisältöiset kaikissa kunnissa yhtiö toimii omakustannusperiaatteella eivätkä kunnat osoita osakepääoman lisäksi muita varoja yhtiön toimintaan. Yhtiö kattaa toimintakustannuksensa ensisijaisesti toiminnasta perittävillä maksuilla (ts. jätehuollon järjestämiseen ei käytetä verovaroja)
2 järjestetyn jätteenkuljetuksen taksan valmistelee yhtiö ja kunnat hyväksyvät taksan Jätehuollon tavoitteet on määritelty kuntien yhteisellä jätestra te gialla ja sen perus teella kunnat ovat määritelleet yhteisen palvelutason. Jätehuollon käytännön järjes täminen on mää ritelty jätehuoltomääräyksissä. Jätekukko Oy toteuttaa kun tien vas tuulla olevan jätehuollon jätelain, jätehuoltomääräysten sekä yhteisen jätestrategian ja palvelutasomäärittelyn mukaisesti. Yksittäisen kiinteistön kannalta palvelutason lähtökohtana on parasta palvelutasoa oleva jätteiden kiinteistökohtainen keräys. Li säksi lähikiinteistöillä on mahdollisuus käyttää yhteisiä jäteastioita sekä loma-asun noilla ja perusnoutoalueen ulkopuolella olevilla vakituisilla asunnoilla aluekeräyspisteitä. Jätemaksujen määrittely järjestetyssä jätteenkuljetuksessa Jätelain mukaan kunnalla on oikeus kantaa järjestämästään jätehuollosta ja siihen liittyvistä tehtävistä sille aiheutuvien kustannusten kattamiseksi jätemaksua. Jätemaksu voi muodostua yhdestä tai useasta maksusta. Jätemaksun on katettava jätteen käsittelystä (keräys, kuljetus, käsittely/loppusijoitus) aiheutuvat kustannukset. Jätemaksun määräämisen yleisinä perusteina ovat jätteen laji, laatu, määrä ja noutokerrat. Perusteina saadaan lisäksi ottaa huomioon mm. jätteen keräys- ja kuljetusolot kiinteistöllä ja noutoalueella. Jätekukko Oy:n osakaskuntien alueella jätemaksu muodostuu asuinhuoneisto- ja loma-asuntokohtaisesta perusmaksusta sekä jäteastian tyhjennysmaksusta. Jäteastian tyhjennysmaksuun sisältyy jätteiden keräyksen ja kuljetuksen kustannukset sekä käsittelyn/loppusijoituksen kustannukset. Jätteiden keräily ja kuljettaminen on kilpailutettu osakassopimuksen mukaisesti. Kilpailuttaminen perustuu kuljetusalueisiin, joille on määritelty tavanmukaisten kuljetusolosuhteiden mukaiset kuljetusreitit. Kuljetusalueet eivät ole kuntakohtaisia vaan logistisesti määriteltyjä alueita. Perusnoutoalueet ja reittipoikkeamamaksu Jo aiemmin kuljetusyrittäjät perivät määritellyiltä kuljetusreiteiltä poikkeamisesta maksua, joka katettiin jätemaksuilla. Tässä järjestelyssä poikkeamisen kustannukset jaettiin kaikkien järjestetyn jätteenkuljetuksen piirissä olevien kiinteistöjen kesken. Nykyisen käytännön mukaan kuljetusalueista on rajattu ns. perusnoutoalueet eli tiet, joilla jätteiden keräys- ja kuljetusolosuhteet ovat tavanomaiset. Perusnoutoalueet on määritelty Jätekukko Oy:n alueen kuntien yhteisillä kriteereillä ja ne on hyväksytty jokaisessa kunnassa erillisellä
3 päätöksellä. Perusnoutoalueeseen kuuluvat taajamien kadut ja tiet sekä Tiehallinnon ylläpitämät yleiset tiet. Lisäksi perusnoutoalueeseen kuuluvat kunnan päättämät hyväkuntoiset yksityistiet. Yksityisteiden valinnan perusteena on osakaskuntien yhteisten valintakriteerien mukaisesti tien kunto sekä vakituisten asuntojen määrä. Kriteerinä on myös riittävä kääntöpaikka jäteautolle tai läpiajettavuus sekä tiekunnan antama hyväksyntä. Perusnoutoalueen ulkopuolelle on rajattu normaalia hankalammat kuljetusalueet, johon poikettaessa peritään jäteastian tyhjennyshinnan lisäksi jätetaksan mukainen reittipoikkeamamaksu. Reittipoikkeamamaksu kattaa noin puolet kuljetusyrittäjien perimistä poikkeamamaksuista ja toinen puoli katetaan edelleen kaikkien järjestetyn jätteenkuljetuksen piirissä olevien kiinteistöjen jäteastioiden tyhjennysmaksuilla. Perusnoutoalueiden ja niiden ulkopuolisten alueiden määrittelyt on hyväksytty jätehuoltomääräyksissä. Kuntalaisten yhdenvertaisuutta punnittaessa on huomattava, että reittipoikkeamamaksujen poistaminen katettaisiin kaikilta perittävillä jätemaksuilla, koska verovaroja ei jätehuollon kustannuksiin saa jätelain mukaan käyttää. Reittipoikkeamamaksujen käyttöönotolla on haluttu parantaa maksujen oikeudenmukaista jakautumista osoittamalla puolet maksuista kustannusten syntypaikkoihin. Lisäksi maksulla ohjataan sijoittamaan jäteastiat mahdollisuuksien mukaan kuljetusreittien varrelle, mikä parantaisi jätteen keräilyn ja kuljetusten logistiikkaa ja alentaisi kokonaisuudessaan keräilyn ja kuljetuksen kustannuksia. Tiekunta voi hakea tekniseltä lautakunnalta tien liittämistä perusnoutoalueeseen. Yksittäisellä kiinteistöllä on jätelain perusteella mahdollisuus hakea jätemaksun kohtuullistamista, jos maksu muodostuisi esimerkiksi reittipoikkeamamaksun vuoksi kohtuuttoman suureksi. Jätehuoltomääräysten mukaan perusnoutoalueen ulkopuolisten 1 2 hengen asuinkiinteistöjen jäteastian tyhjennysväli on normaalia pidempi, mikä pienentää näiden kiinteistöjen vuotuisia jätemaksuja. Näillä toimilla voidaan ehkäistä tai korjata kohtuuttomia kustannuksia yksittäisen kiinteistön jätehuollolle. ehdotus Tekninen lautakunta esittää kunnanhallitukselle ja edelleen kunnanvaltuustolle, että Siilinjärven kunta ei ryhdy yksittäisenä Jätekukko Oy:n osakaskuntana yksipuolisesti muuttamaan jätehuoltomääräyksiä ja jätetaksaa reittipoikkeamamaksun poistamiseksi. Yksipuolinen toiminta olisi Siilinjärven kunnan osaltaan hyväksymän Jätekukko Oy:n osakassopimuksen vastaista. Jos reittipoikkeamamaksu halutaan
4 poistaa, tulee sen perustua yhtiön osakaskuntien yhteiseen tahtoon. Kuntien yhteinen jätestrategia päivitetään vuonna 2010 ja jätestrategian perusteella kunnat määrittelevät Jätekukko Oy:n alueen jätehuollon palvelutason. Tämän työn yhteydessä pohditaan reittipoikkeamamaksusta kertyneiden kokemusten pohjalta maksun käyttäminen tulevaisuudessa. Siilinjärven kunta antaa lausunnon muiden kuntien tavoin jätestrategiasta ja palvelutasosta ja päättää osaltaan myös näiden hyväksymisestä. Hyväksyttiin. Kh Liite 11 ehdotus Kunnanhallitus hyväksyy teknisen lautakunnan esityksen. Keskustelun kuluessa kunnanjohtaja muutti päätösehdotuksen kuu lumaan seuraavasti: Kunnanhallitus hyväksyy teknisen lautakunnan esityksen. Lisäksi kunnanhallitus toivoo reittipoikkeamamaksujen tasapuolistamista ja määräaikaista tarkastelua jätestrategian päivittämisen yhteydessä. Täydennetty päätösehdotus hyväksyttiin. Kv 3 Liite 3 ehdotus Kunnanvaltuusto hyväksyy kunnanhallituksen esityksen. Keskustelun kuluessa valtuutettu Heikki Konttinen esitti, että asia palautetaan tekniselle lauta kunnalle uudelleen käsiteltäväksi. Esi tys tä kan nat ti Heikki Jääske läinen. Heikki Konttinen perui kuitenkin esityksensä myöhemmin. Valtuutettu Jukka Kotimäki esitti Iiro-Pekka Airolan kannattamana, että kunnan valtuusto toivoo reittipoikkeamamaksujen poistamista. Puheenjohtaja totesi, että koska on tehty päätösehdotuksesta poikkeava kanna tettu esitys, on suori tettava äänestys. Puheenjohtaja esitti suoritettavaksi nimen huutoäänestyksen si ten, että ne, jotka kannattavat päätösehdotusta, vastaavat sanalla JAA, ja ne, jot ka kannattavat Jukka Kotimäen tekemää esitystä, vastaa vat sa nal la EI. Ää nestysesitys hy väksyttiin. Suoritetussa nimenhuutoäänestyksessä annettiin 35 JAA-ääntä ja 8 EI-ääntä. Pu heenjohtaja totesi, että valtuusto on hyväksynyt
5 kunnanhallituksen esityksen.